Det er helt klart ny optimisme i boligmarkedet, og vi venter at byggeaktiviteten vil fortsette å stige utover 2011, sier administrerende direktør Thor Eek i Norske Boligbyggelag (NBBL). Mens boligbyggelagene i fjor satte i gang bygging av 1.454 nye boliger, regner de i år med at tallet vil være på minst 2.000. Boligbyggelagenes andel av den totale boligbyggingen i Norge var i fjor på sju prosent.